Fatma Hundi xotun

Fatma Hundi Sulton xotun (1375–1430) – Usmoniylar sulolasiga mansub malika, sulton Boyazid I ning qizi va Amir Sultonning rafiqasi.

 Ismi 
U Fatma Hundi xotun, Hundi xotun yoki Sulton xotun nomlari bilan tanilgan. Ehtimol, „Hundi“ uning tugʻilgan paytidagi ismi boʻlgan yoki turmushga chiqqandan keyin shu ismni olgan. Bu soʻz „khundat“ soʻzidan kelib chiqqan boʻlib, Saljuqiy sultonlarining xotinlariga berilgan unvon hisoblanadi

 Kelib chiqishi 
Fatma Hundi xotun 1375-yilda Bursada tugʻilgan. Uning otasi Sulton Boyazid, Usmoniylar sultoni [[Murod I]|Murod I ning]] oʻgʻli boʻlib, 1389-yilda sulton boʻlgan. Onasining kimligi nomaʼlum, biroq ayrim manbalarga koʻra, u 1372-yilda Boyazidning xotini boʻlgan Konstantin Dragashning qizi boʻlishi mumkinSakaoğlu 2008, p.35, 82-89.

1390-yilda oʻn besh yoshida Hundi Shamsiddin Muhammadga turmushga chiqqan. U Buxoroda tugʻilgan boʻlib, sayyid naslidan edi va Bursa shahrining eng nufuzli fuqarolaridan biri sifatida Amir Buxoriy nomi bilan tanilgan. U bilan turmush qurganidan soʻng u Amir Sulton nomini olgan.

 Keyingi yillari va vafoti 
Nikohdan soʻng juftlik Bursa shahrida yashadi va toʻrt oʻgʻil hamda ikki qiz farzand koʻrdi. Biroq 1429-yilga kelib Hundi bevaga qoldi, oʻsha yili eri va, ehtimol, ayrim farzandlari ham vabo epidemiyasi tufayli vafot etdi.

Uning oʻzi esa keyingi yili yaʼni 1430-yilda vabodan yoki qaygʻudan vafot etdi. U eri va farzandlari bilan birgalikda Amir Sulton masjidi hududiga dafn etilgan.

 Avlodlari 
Turmush qurganidan soʻng Hundi xotun toʻrt oʻgʻil, jumladan, Amir Ali Bey ismli oʻgʻlini va ikki egizak qiz farzand dunyoga keltirgan. Ularning barchasi onasidan avval vafot etgan va Bursada ota-onasi bilan bir qabristonga dafn qilingan.

 Manbalar 

Turkum:1375-yilda tugʻilganlar
Turkum:1430-yilda vafot etganlar
Turkum:14-asr Usmoniy malikalari
Turkum:Boyazid I ning farzandlari
Turkum:15-asr Usmoniylar imperiyasi malikalari